-Միանշանակ: Ոչ ոք չի ասում, որ դա լավ բան է, բայց եկեք հաշվի առնենք, որ նոր թիմը խոստում է տվել արմատական բարեփոխումներ իրականացնել: Այդ բարեփոխումների համար մեծ քվե է պետք: Նախկինում կտրուկ քայլերի չգնալը պատճառաբանվում էր քաղաքական հենարան չունենալով, այժմ ունեն դա: Այո, վերահսկողությունը խնդիր է ընդդիմության կողմից, որովհետև ռեֆորմների ընթացքում կարող են թույլ տրվել սխալներ, ոչ ցանկալի որոշումներ կայացվել, բայց համենայնդեպս եկեք մի բան հասկանանք, որ եթե քաղաքական ուժերը՝ թե՛ ավագանիում, թե՛ ավագանուց դուրս մնացած, իսկապես լուրջ ցանկություն ունեն հակակշռելու «Իմ քայլին», դա կարող են անել նաև այլ հասու եղանակներով, մանավանդ որ գոնե այս պահին տեսանելի է, որ «Քաղաքացիական պայմանագիր» կուսակցությունն ու «Իմ քայլը» դաշինքը տակավին գործում են բաց, հրապարակայնության դաշտում՝ տեսանելի հանրության համար: Դրան էլ գումարած՝ 2 քաղաքական ուժ ունեն իրենց ներկայացուցիչները՝ «Լույս» դաշինքը և ԲՀԿ-ն: Չեմ ասում՝ լավ վիճակ է, բայց եթե չլիներ հեղափոխությունն ավարտին հասցնելու ֆակտորը, եթե իշխանության փոխանցումն ավարտված լիներ, սա պետք է մտահոգեր մեզ: Բայց այս պահին բարեփոխումների գնալու համար նրանց հանրային մեծ աջակցությունը պետք է: Եթե չունենային այդ մեծ աջակցությունը, հակառակը՝ ինքնասպանության չէին գնա և չէին գնա ռեֆորմների: